b'\n_START_ARTICLE_\nVolturiji\n_START_PARAGRAPH_\nVolturiji so liki serije Somrak, organizirana skupina vampirjev, ki dolo\xc4\x8dajo zakone vampirskega prebivalstva po vsem svetu. Edward Cullen jih opi\xc5\xa1e kot nekak\xc5\xa1no kraljevo dru\xc5\xbeino, ki predstavljajo zakon vampirjev \xc5\xbee ve\xc4\x8d kot tri tiso\xc4\x8d let. Skrbijo za to, da nih\xc4\x8de izmed vampirskega prebivalstva njihove skrivnosti ne izda navadnim ljudem. Njihovo stalno prebivali\xc5\xa1\xc4\x8de je v Italiji v mestu Volterra._NEWLINE_Glavni Volturiji so trije: Aro, Caius in Marcus, imajo pa \xc5\xa1e ostale pomo\xc4\x8dnike: Jane, Alec, Demetri, Felix, Heidi, Chelsea, Afton, Renata in drugi, neimenovani \xc4\x8dlani Volturijev.\n_START_SECTION_\nAro\n_START_PARAGRAPH_\nAro, eden izmed treh vodilnih Volturijev, je bil rojen okoli leta 1300 pr. n. \xc5\xa1t. \xc4\x8ce se te dotakne, lahko zazna vse tvoje misli, ki jih misli\xc5\xa1 ali pa si jih mislil. Poro\xc4\x8den je s Sulpicio, eno izmed \xc4\x8dlanic Volturijevih. V filmih Mlada luna in Mrk ga bo upodobil ameri\xc5\xa1ki igralec Michael Sheen.\n_START_SECTION_\nCaius\n_START_PARAGRAPH_\nCaius, eden izmed treh vodilnih Volturijev, je bil (tako kot Aro) rojen okrog leta 1300 pr. n. \xc5\xa1t. Nima nobenih nadnaravnih mo\xc4\x8di. Poro\xc4\x8den je z Athedoro, eno izmed \xc4\x8dlanic Volturijevih. V filmih Mlada luna in Mrk ga bo upodobil ameri\xc5\xa1ki igralec Jamie Campbell Bower.\n_START_SECTION_\nMarcus\n_START_PARAGRAPH_\nMarcus, eden izmed treh vodilnih Volturijev, je bil (kot Aro in Caius) rojen okoli leta 1300 pr. n. \xc5\xa1t. Njegova nadnaravna mo\xc4\x8d je, da lahko zaznava \xc4\x8dustvene povezave med ljudmi. Poro\xc4\x8den je bil z Didyme, eno izmed \xc4\x8dlanic Volturijevih, ki pa jo je na koncu pokon\xc4\x8dal Aro. V filmih Mlada luna in Mrk ga bo upodobil ameri\xc5\xa1ki igralec Christopher Heyerdahl.\n_START_SECTION_\nJane\n_START_PARAGRAPH_\nJane je ena izmed \xc4\x8dlanov Volturijevih stra\xc5\xbearjev. Ima posebno mo\xc4\x8d: ljudem lahko povzro\xc4\x8di neizmerne bole\xc4\x8dine. V filmih Mlada luna in Mrk jo bo upodobila ameri\xc5\xa1ka igralka Dakota Fanning.\n_START_SECTION_\nAlec\n_START_PARAGRAPH_\nAlec je eden izmed \xc4\x8dlanov Volturijevih stra\xc5\xbearjev in Janein brat dvoj\xc4\x8dek. Njegova mo\xc4\x8d je, da lahko ljudem ohromi vse \xc4\x8dute: to Volturiji uporabijo, kadar so do \xc5\xbertve, ki jo nameravajo ubiti, posebej milostni. V filmih Mlada luna in Mrk ga bo upodobil ameri\xc5\xa1ki igralec Cameron Bright.\n_START_SECTION_\nDemetri\n_START_PARAGRAPH_\nDemetri je eden izmed \xc4\x8dlanov Volturijevih stra\xc5\xbearjev. Njegova nadnaravna mo\xc4\x8d je, da lahko izsledi dolo\xc4\x8denega \xc4\x8dloveka, kjerkoli je. V filmih Mlada luna in Mrk ga bo upodobil ameri\xc5\xa1ki igralec Charlie Bewley.\n_START_SECTION_\nFelix\n_START_PARAGRAPH_\nFelix je eden izmed \xc4\x8dlanov Volturijevih stra\xc5\xbearjev. Nima nadnaravnih mo\xc4\x8di. V filmih Mlada luna in Mrk ga bo upodobil ameri\xc5\xa1ki igralec Daniel Cudmore.\n_START_SECTION_\nChelsea\n_START_PARAGRAPH_\nChelseaje stra\xc5\xbearka v Volturijevi vojski. Ima posebno mo\xc4\x8d, saj lahko okrepi ali zrahlja vezi med osebami.poro\xc4\x8dena je z Aftonom. Pojavi se v zadnjem delu Jutranja Zarja.\n_START_SECTION_\nHeidi\n_START_PARAGRAPH_\nHeidi je ena izmed \xc4\x8dlanov Volturijevih stra\xc5\xbearjev. Rojena je okoli leta 1000 pr. n. \xc5\xa1t. Nima posebnih mo\xc4\x8di. V filmih Mlada luna in Mrk jo bo upodobila ameri\xc5\xa1ka igralka Noot Seear.\n_START_SECTION_\nRenata\n_START_PARAGRAPH_\nRenata je Arova telesna stra\xc5\xbearka. Ima \xc5\xa1\xc4\x8dit,ki te lahko zmede od tega, kar ho\xc4\x8de\xc5\xa1 narediti, je podoben Bellinemu \xc5\xa1\xc4\x8ditu. pojavi se v Jutranji Zarji.\n_START_SECTION_\nAfton\n_START_PARAGRAPH_\nAfton je eden izmed \xc4\x8dlanov Volturijevih stra\xc5\xbearjev. Je Chelsein mo\xc5\xbe. Nima posebnih mo\xc4\x8di in tudi v filmih Mlada luna in Mrk se ne bo pojavil.\n_START_SECTION_\nGianna\n_START_PARAGRAPH_\nGianna je \xc4\x8dlovek, ki dela za Volturije. V filmih Mlada luna in Mrk jo bo upodobila ameri\xc5\xa1ka igralka Justine Wachsberger.\n_START_SECTION_\n\xc5\xbdene\n_START_PARAGRAPH_\nSulpicia, Didyme in Athendora so \xc5\xbeene vodilnih Volturijev (Ara, Marcusa in Caiusa). Didyme je mrtva: ubil jo je Aro. Ostali dve \xc5\xbeeni nimata posebnih mo\xc4\x8di in se ne bosta pojavili v filmu Mlada luna ali filmu Mrk.\n_START_SECTION_\nOstali \xc4\x8dlani\n_START_PARAGRAPH_\nVolturijevih stra\xc5\xbearjev je \xc5\xa1e veliko ve\xc4\x8d in od tega jih ima 28 nadnaravne mo\xc4\x8di, vendar jih ne knjiga ne film ne omenjata bolj podrobno.\n_START_SECTION_\nMlada luna\n_START_PARAGRAPH_\nV drugem delu 17-letna Bella Swan opisuje svoje romanti\xc4\x8dno razmerje z 108-letnim, popolnim, z ve\xc4\x8dnim videzom 17-letnika in vegetarijanskim vampirjem Edwardom Cullenom (glej pod: Somrak (roman)). Vse pa se zaplete na zabavi za njen 18. rojstni dan, ko Edwardov brat Jasper, ki ima te\xc5\xbeave z vegetarijanskim slogom \xc5\xbeivljenja, \xc5\xbeeli Bello ugrizniti. Edward jo sicer hitro re\xc5\xa1i, a se kljub temu odlo\xc4\x8di, da je \xc4\x8das, da se razideta. Pove ji, da je ve\xc4\x8d ne ljubi, in ji obljubi, da se nikdar ve\xc4\x8d ne bosta videla. Bella najprej od bole\xc4\x8dine skoraj umre, a po nekaj mesecih trpljenja odkrije, da zmeraj, ko je v kak\xc5\xa1ni nevarnosti ali po\xc4\x8dne kaj nevarnega, sli\xc5\xa1i Edwardov glas. Da bi ga lahko sli\xc5\xa1ala ve\xc4\x8dkrat, kupi motor in prosi leto mlaj\xc5\xa1ega znanca Jacoba Blacka, da ga popravi. Z Jacobom postaneta najbolj\xc5\xa1a prijatelja, \xc4\x8deprav Bella ve, da si Jacob \xc5\xbeeli \xc5\xa1e ve\xc4\x8d. Bellino srce se ponovno zlomi, ko se Jacob brez pojasnila preneha dru\xc5\xbeiti z njo in se je izogiba. Po skritih poteh in ugankah Bella vendarle ugotovi, da ni padel v kremplje "kulta", kot je mislila sprva, temve\xc4\x8d se je spremenil v volkodlaka. Pojasni ji, da ji ni smel povedati, kaj se dogaja, ker mu alfa tropa tega ni dovolil. Volkodlaki prebivalce branijo le pred svojim najhuj\xc5\xa1im sovra\xc5\xbenikom: vampirji. Trop se trenutno soo\xc4\x8da z velikimi problemi, saj neznani vampir lovi na njihovem obmo\xc4\x8dju, oni pa mu tega ne morejo prepre\xc4\x8diti. Postopoma volkodlaki in Bella ugotovijo, da je ta vampir Victoria, ki se \xc5\xbeeli ma\xc5\xa1\xc4\x8devati Belli za smrt svojega prijatelja Jamesa, ki ga je Edward ubil v Somraku, da bi re\xc5\xa1il Bello. Ker si Bella \xc5\xbeeli sli\xc5\xa1ati Edwardov glas, se odlo\xc4\x8di, da bo sko\xc4\x8dila s pe\xc4\x8dine, kar Jacob in njegovi prijatelji pogosto po\xc4\x8dnejo za zabavo. A zaradi nevihte jo voda skoraj odnese. V zadnjem trenutku jo re\xc5\xa1i Jacob in ji pove, da je eden najbolj\xc5\xa1ih prijateljev njenega o\xc4\x8deta, Harry Clearwater, v bolni\xc5\xa1nici zaradi sr\xc4\x8dnega napada, kasneje pa umre. Ko se Bella tega dne vrne domov, jo tam pri\xc4\x8daka njena prijateljica, Edwardova sestra Alice Cullen (tudi vampirka), ki lahko vidi prihodnost in za katero je po odhodu Cullenovih mislila, da je ne bo videla nikdar ve\xc4\x8d. Tako Bella izve, da je Alice videla njen skok s pe\xc4\x8dine in pohitela k njej. Izka\xc5\xbee se tudi, da ni videla, da jo je Jacob re\xc5\xa1il, saj volkodlakov ne more videti. Naslednji dan pa Alice in Bella izvesta, se je Edward, ki mu je njegova druga sestra Rosalie povedala, da naj bi Bella umrla odpravil v Volterro (Italija). Razlog za to je, da prosi Volturije, nekak\xc5\xa1no vampirsko kraljevo dru\xc5\xbeino, naj ga ubijejo, da bi bil lahko skupaj z Bello. Alice in Bella zato pohitita v Italijo, da bi re\xc5\xa1ili Edwarda, ki \xc5\xbeeli Volturije s tem, da bi razkril skrivnost o vampirjih, pripraviti do tega, da bi ga ubili. Bella ga zadnji \xc4\x8das dohiti in mu doka\xc5\xbee, da je \xc5\xbeiva. Kljub temu morajo vsi trije pred Volturije. Ti so trije: Aro, Marcus in Caius. Izka\xc5\xbee se, da je Bella imuna na njihove posebne mo\xc4\x8di, prav tako kot na Edwardove, ki zna brati misli. Aro vse tri povabi, da bi se pridru\xc5\xbeili Volturijem, kar zavrnejo. A to pomeni, da Bella ne sme \xc5\xbeiveti, ker ve njihovo skrivnost. Alice prepri\xc4\x8da Ara, da jo bodo kmalu spremenili v vampirko, zato lahko gredo. Ko so spet v Forksu, Edward prizna Belli resnico o svojem odhodu. Pojasni ji, da je od\xc5\xa1el zato, da bi bila ona varna in da se ji je zlagal, ko je rekel, da je ne ljubi ve\xc4\x8d. Bella mu oprosti, a \xc5\xbeeli, da jo Edward spremeni v vampirko, ta pa vztraja, da ne bo pogubil njene du\xc5\xa1e. Zato Bella organizira sre\xc4\x8danje z njegovo dru\xc5\xbeino, ki naj bi glasovala, ali naj postane vampirka ali ne. Edward in Rosalie vztrajata, da ne, Alice, Jasper, Emmett, Carlisle in Esme pa se strinjajo z Bello. Kon\xc4\x8dno se odlo\xc4\x8dijo, da jo bo po maturi spremenil Carlisle, ki je to po\xc4\x8del \xc5\xbee pri vseh ostalih \xc4\x8dlanih svoje dru\xc5\xbeine. Toda najprej morajo najti Victorio, Bella pa se \xc5\xbeeli spet spoprijateljiti z Jacobom, ki ne \xc5\xbeeli videti ne nje ne Cullenovih, ki so njegovi naravni sovra\xc5\xbeniki...\n_START_SECTION_\nJutranja zarja\n_START_PARAGRAPH_\nJutranja zarja se za\xc4\x8dne z Edwardovo in Bellino poroko. Medene tedne pre\xc5\xbeivljata na Esminem otoku, otoku, ki ga je Carlisle podaril Esme za poro\xc4\x8dno darilo. Na njuno poro\xc4\x8dno no\xc4\x8d se prvi\xc4\x8d ljubita in zjutraj je Bella polna modric, Edward pa je ves obupan. Obljubi ji, da se dokler je \xc4\x8dlovek, ne bosta ve\xc4\x8d ljubila, vendar obljubo prelomi. Bella na medenih tednih zanosi._NEWLINE_Edward in Bella se odpeljeta nazaj v Forks in Edward jo sku\xc5\xa1a prepri\xc4\x8dati v splav, vendar Bella ni za. Pri tem jo podpira tudi Edwardova posvojena sestra, Rosalie Hale, vendar Edward ni prepri\xc4\x8dan, \xc4\x8de Rosalie \xc5\xbeeli Belli samo najbolj\xc5\xa1e. Kmalu pa tudi Edward vzljubi otro\xc4\x8di\xc4\x8dka, saj lahko sli\xc5\xa1i, kaj misli (Edward lahko bere misli)._NEWLINE_Bella ob porodu skoraj umre, vendar jo Edward \xc5\xa1e pravi \xc4\x8das spremeni v vampirko. Rodi deklico, Renesmee Carlie Cullen. Nekaj \xc4\x8dasa se Bella ne sme priblji\xc5\xbeati Renesmee, saj bi jo lahko ogro\xc5\xbeala (Renesmee je napol vampir, napol \xc4\x8dlovek), zato z njo ve\xc4\x8dino \xc4\x8dasa pre\xc5\xbeivi Rosalie. Belli povejo samo za Renesmeeinino nenavadno hitro rast in tako fizi\xc4\x8dno kot psihi\xc4\x8dno razvijanje. Ko pa Bella Renesmee prvi\xc4\x8d vidi, ugotovi, da je volkodlak Jacob Black, ki je bil do Renesmeeninega rojstva zaljubljen v Bello samo, z Renesmee do\xc5\xbeivel vtisnjenje - postopek, pri katerem volkodlaki najdejo du\xc5\xa1o dvoj\xc4\x8dico. Tudi to, da je Jacob Renesmee nadel vzdevek po po\xc5\xa1asti iz Ness Locha in jo od takrat dalje vsi kli\xc4\x8dejo Nessie, Belli ni niti najmanj po godu._NEWLINE_Jacob ustanovi svoj trop volkodlakov in se upre Samu Uleyju, dotakratnemu voditelju tropa volkodlakov iz Forksa. Temu se kmalu za tem pridru\xc5\xbeita Leah in Seth Clearwater: Seth zato, ker je Jacob njegov vzornik, \xc5\xa1tevilka ena in zagotovo pred Samom, Leah pa zato, da bi prebolela nesre\xc4\x8dno razmerje, ki ga je imela s Samom in da bi varovala mlaj\xc5\xa1ega brata._NEWLINE_Vampirka Irina napa\xc4\x8dno obvesti Volturijeve, da je Renesmee nesmrten otrok (to so vampirji, ki so jih kot otroke spremenili in se nikoli ne postarajo, torej nikoli ne odrastejo ter se ne znajo obvladovati: ko je razsajala kuga je veliko vampirjev majhne dojen\xc4\x8dke spremenilo v vampirje, vendar so to prepovedali). Ko Volturijevi prispejo v Forks, da bi uni\xc4\x8dili tako Renesmee, kot Cullenove in Bello, pa jim Cullenovi in njihovi prijatelji doka\xc5\xbeejo, da Renesmee ni nesmrten otrok. Volturijevi odidejo in Edward in Bella lahko kon\xc4\x8dno za\xc5\xbeivita skupaj s h\xc4\x8derko._NEWLINE_Knjiga je bila napisana v treh delih: prvi del je bil napisan iz Bellinega zornega kota, zato mu je naslov Bella, drugi del nam pripoveduje Jacob, zato mu je tudi naslov Jacob in zgodbo tretjega dela spet gledamo iz Bellinih o\xc4\x8di, zato mu je naslov Bella.'